O‘zbekiston IIV: Vazirlik akademiyasi kursantlarini paxta terimiga jalb etish bo‘yicha hujjat qabul qilinmagan

Shu yil 10-sentabr kuni ijtimoiy tarmoqlarda “MG, IIV va Bojxona institutlari talabalariga ‘paxtaga ko‘ngilli chiqaman’ degan tilxat yozdirish boshlandi” sarlavhasi ostidagi xabarlar tarqatilgan.

O‘zbekiston IIV Kadrlar bosh boshqarmasiga ko‘ra, bugungi kunda vazirlik akademiyasidagi o‘quv jarayoni tasdiqlangan o‘quv rejasi va dasturlar asosida belgilangan kun tartibiga rioya qilingan holda amalga oshirilmoqda va barcha kursantlar o‘quv jarayonida to‘liq ishtirok etmoqda.
IIV akademiyasi kursantlarini paxta terimiga jalb etish bo‘yicha Ichki ishlar vazirligi tomonidan biror-bir hujjat qabul qilinmagan.